Szabadnapok cafeteria keret terhére - HR-esek Fóruma
Szabadnapok cafeteria keret terhére
Szerző: Gábor | Már 26, 2020 | Blog | 4 hozzászólás
Létező megoldás, hogy a munkavállalók cafeteria keretük terhére vásároljanak fizetett szabadnapokat.
Ezt a következő lépésekkel lehet megoldani.
Ha még nincs benne ez a lehetőség a cafeteria rendszerben, akkor első körben vissza kell vonni a jelenlegi cafeteria szabályzatot, majd létre kell hozni egy újat, amiben már ez is szerepel.
Az új szabályzatban meg kell határozni, hogy egyes munkavállalók vagy munkakörök vagy fizetési osztályok stb. esetén egy szabadnap igénylésével mekkora összeggel csökken a cafeteria keret. (ez lehet több vagy éppen kevesebb is, mint amennyibe a munkáltatónak kerül ez a nap)
Fontos, hogy a szabályzatnak azt is tartalmaznia kell, hogy az igénylő munkatársak milyen módon tudják igénybe venni ezt a szabadnapot.
Ezt követően aztán a munkavállalók újra nyilatkoznak a fennmaradó keretükről, és választhatják ezt az opciót is.
Érdemes átmeneti rendelkezésként beletenni az új szabályzatba, hogy ha valaki nem igényel ilyen szabadnapokat, akkor az év eleji választó nyilatkozata érvényben marad. Így csak azokat kell újra nyilatkoztatni, akiket érint ez a változás.
Természetesen nem oldja meg sok esetben ez a módosítás a munkáltató és munkavállaló problémáját, hiszen az összes érintett szülő nem biztos, hogy egyszerre szabadságra tud menni, de szervezett felületet nyújt a rendelkezésre álló szabadnapok számának növelésére.
Szerző: Fata László, juttatási szakértő Cafeteria TREND Kft.
Ajándék munkaügyi szakértő
HR-esek Fóruma regisztrációhoz
A HR-esek Fórumán kiemelten fontosnak tartjuk, hogy a koronavírus idején segítsük az emberi erőforrás területén dolgozó szakemberek munkáját. A HR-esek Fóruma ingyenesen használható és szakértőinktől is lehet kérdezni.
Miért érdemes csatlakoznia?
Szakmai kérdése van a jelenlegi kihívásokkal kapcsolatban
Szakértői válaszokat keres
Megbeszélne egy új eljárást, témát
Kapcsolatot szeretne építeni
Regisztrált fórum használó
Nyári Julianna	2020. március 27.-n 10:41 közelében
T. Fata László, kérem kimerítően legyen kedves részletezni, hogy az adott napot, amelyre a dolgozó a távollétére cafetéria térítést kér hogyan kell munkaügyileg dokumentálni. A Mt. szerint milyen távollét lesz, amennyiben igazolt – cafetéria keretből fizetett – távollét, annak a biztosítása hogyan rendeződik, a 8-as bevalláson pl. hogyan jelenhetnek meg ezek a napok. Köszönöm
Fata László	2020. április 2.-n 09:53 közelében
Kedves Julianna! Ez a nap igazolt fizetett távollét lesz. Olyan, mintha a munkáltató plusz szabadságos napokat biztosítana a munkavállalónak.
A lefoglalt cafeteria keret összege nem kerül kifizetése. Emellett a munkáltató az adott szabadságon töltött napra szabályosan jövedelemként számfejti az erre járó pénzt.
Semmi különös nem kerül a 08-asra.
A munkavállaló X napot dolgozott és Y napot szabadságon volt az adott hónapban. Így készül el a számfejtés.
Gyakorlatilag a fizetett szabadságok mértéke lesz több az adott éve, mint a törvény által előírt.
Elvileg a bérszámfejtő szoftverek alkalmasak arra, hogy a törvényi szabadság mérték felett befogadjanak pótszabadságokat.
Földváry Györgyi	2020. március 30.-n 10:03 közelében
Érdekelne, hogy ez a megoldás működik-e a közszférában, és ha igen, milyen rendeletre, törvényre kell hivatkozni. Köszönöm a választ.
Fata László	2020. április 2.-n 09:56 közelében
Kedves Györgyi! Az leírt gyakorlathoz az szükséges, hogy a munkáltató kész legyen a törvényileg előírt szabadnapokon felül saját hatáskörében plusz fizetett szabadságokat biztosítani.
Azt gondolom, hogy a közszféra esetén ez nehezen megvalósítható, hiszen a cafeteria keretében használható juttatásokat is külön jogszabály rögzíti.
10 vezetői típus! Ön melyikbe tartozik?
Negatív szokások, amiket a sikeres emberek elkerülnek
Újrakezdés! Vállalkozások jövője a koronavírus után
Elismerjük munkáját!
Vesztli Diána - Legyen saját munkaügyi szakértője HR-esek Fóruma tagságával
Illényi Ildikó - Legyen saját munkaügyi szakértője HR-esek Fóruma tagságával
Erzse Tibor - Szakértőnk – Erzse Tibor
Bogya Richárd - Szakértőnk – Erzse Tibor